ຮອງຫົວໜ້າກົມໃຫຍ່ເສນາທິການກອງທັບ
ໂອ້ລົມຄະນະນັກກິລາ ທີ່ເຂົ້າຮ່ວມແຂ່ງຂັນກິລາແຫ່ງຊາດ ຄັ້ງທີ XI
ວັນທີ 14 ຕຸລາ 2022 ນີ້, ສະຫາຍ ພົນຕີ ພັນແສງ ບຸນພັນ ຮອງຫົວໜ້າກົມໃຫຍ່ເສນາທິການກອງທັບ, ຫົວໜ້າຄະນະຊີ້ນຳທິມນັກກິລາກອງທັບ ໄດ້ພົບປະໂອ້ລົມຄະນະຮັບຜິດຊອບ, ຄູເຝິກ ແລະ ນັກກິລາກອງທັບ ທີ່ກະກຽມເຂົ້າຮ່ວມແຂ່ງຂັນໃນງານມະຫະກຳກິລາແຫ່ງຊາດ ຄັ້ງທີ XI ຢູ່ແຂວງຊຽງ ຂວາງເປັນເຈົ້າພາບ. ໂອກາດນີ້, ສະຫາຍ ພົນຕີ ພັນແສງ ບຸນພັນ ໄດ້ກ່າວວ່າ: ການເຂົ້າຮ່ວມງານມະຫະກຳກິລາແຫ່ງຊາດ ຄັ້ງທີ XI ຢູ່ທີ່ແຂວງຊຽງຂວາງ ເປັນເຈົ້າພາບໃນຄັ້ງນີ້ ແມ່ນມີຄວາມໝາຍຄວາມສຳຄັນ ແລະ ເປັນວຽກການເມືອງອັນໜຶ່ງໃນປະເທດຂອງພວກເຮົາ ເວົ້າສະເພາະຢູ່ໃນກອງທັບ ປະຊາ ຊົນລາວ ດັ່ງນັ້ນ, ຈຶ່ງຮຽກຮ້ອງໃຫ້ຄະນະຮັບຜິດຊອບແຕ່ລະຂັ້ນຕ້ອງເອົາໃຈໃສ່ເພີ່ມທະວີຄວາມຮັບ ຜິດຊອບຕໍ່ໜ້າທີ່ການເມືອງຂອງຕົນນຳພາທີມນັກກ ີລາແຕ່ລະປະເພດເຝິກຊ້ອມ, ເປັນເສນາທິການໃຫ້ຄະນະຊີ້ນຳເຕົ້າໂຮມຄວາມສາມັກຄີພາຍໃນ, ເອົາໃຈໃສ່ຮັບປະກັນບັນດາວຽກຕ່າງໆທີ່ເກີດຂຶ້ນຕະຫຼອດ ໄລຍະການເຝິກຊ້ອມຈົນສຳເລັດການແຂ່ງຂັນເຮັດໃຫ້ນັກກິລາມີຄວາມປອດໄພ ແລະ ຍາດໄດ້ໄຊຊະນະ.ສຳລັບຄູເຝິກຕ້ອງຊີ້ນຳປັບປຸງທີມນັກກິລາເຂົ້າ ສູ່ລະບຽບແບບແຜນ, ປະຕິບັດຕາມແຜນການເຝິກຊ້ອມເປັນປົກກະຕິ, ເຂັ້ມງວດ, ເດັດຂາດ ແລະ ມີວິທະຍາສາດ, ເຕົ້າໂຮມຄວາມສາມັກຄີເປັນຈິດໜຶ່ງ ໃຈດຽວ, ສຶກສາອົບຮົມການເມືອງ-ນຳພາແນວຄິດໃຫ້ອ້າຍນ້ອງນັກກິລາ, ການສິດສອນຕ້ອງຕິດພັນກັບລະບຽບຫຼັກການຂອງການແຂ່ງຂັນ ແລະ ສຳລັບ ນັກກີລາກໍຕ້ອງມີຄວາມຮັບຜິດຊອບສູງຕໍ່ໜ້າທີ່ການເມືອງຂອງຕົນອົດທົດຜ່ານຜ່າທຸກຄວາມຫຍຸ້ງຍາກ, ຮູ້ເສຍສະຫຼະ, ມີຄວາມສາມັກຄີ, ມີນ້ຳໃຈນັກກ ິລາ, ຮັກສາຈັນຍາບັນຂອງນັກກິລາຮູ້ແພ້ຮູ້ຊະນະ, ປະຕິບັດຕາມລະບຽບການແຂ່ງຂັນໃຫ້ເຂັ້ມງວດ ແລະ ພ້ອມກັນຍາດເອົາຫຼຽນລາງ ວັນມາສູ່ກອງທັບ. ໃນພີທິ, ປະທານບໍລິສັດຄູນຄຳອຸດສາຫະກຳບໍ່ແຮ່ຈຳກັດຜູ້ດຽວ ແລະ ສະໜາມຍິງປືນ 20 ມັງກອນ ໄດ້ມອບເງິນອຸປະຖຳໃຫ້ທີມນັກກິລາກອງທັບ ລວມ ເປັນເງິນຈຳນວນ 40 ລ້ານກີບ.